open-index/open-wikipedia-markdown huggingface dataset:
Dresdner SC

**Dresdner SC** er en tysk sportsklubb fra Dresden, grunnlagt 30. april 1898. Klubben var en av grunnleggerne av DFB (det tyske fotballforbundet) i 1900.

*DSC* var tidlig med i regionale finaler, og vant flere titler. De var et storlag i den midt-tyske ligaen, og fra 1925 til 1930 tapte de bare to av 90 kamper.

DSC var også et storlag i Gauliga Sachsen, en av 16 toppdivisjoner i det tredje riket, og vant også to nasjonale mesterskap i 1943 og 1944.

Etter andre verdenskrig ble alle eksisterende sportsklubber bannlyst av de allierte, og klubben ble stiftet på nytt som *SG Friedrichstadt*. En østtysk finalekamp i 1950 mot Sovjet-sponsede *Horch Zwickau* ble slutten på klubben. Stygt spill fra Zwickaus side gjorde at Friedrichstadt ble redusert til åtte spillere, ettersom dommeren ikke tillot innbytter. Zwickau vant kampen 5-1, og misfornøyde Friedrichstadt-tilhengere invaderte banen flere ganger, og banket etter kampen opp en Zwickau-spiller. Klubben ble etterpå beordret oppløst, og spillerne sendt til *BSG Tabak Dresden*. De fleste spillerne rømte til Vest-Berlin og Hertha Berlin.

Dresdner SC ble startet på nytt igjen 1. juli 1990 etter Tysklands gjenforening, og startet i *Bezirksligaen*, femte høyeste nivå. Klubben spilte en sesong på tredje høyeste nivå i 1992-93-sesongen, men rykket ned igjen.

Til 1998-99-sesongen var de igjen tilbake på tredje høyeste nivå, og klarte også en andreplass i 2000. Grunnet pengeproblemer, og senere konkurs, ble de tvunget ned i divisjonssystemet, og spiller nå i en lokal amatørliga i Dresden.

## Meritter
* Seriemesterskap (2): 1943, 1944
* Cupmesterskap (2): 1940, 1941
* Østtysk cup (FDGB Pokal): 1958
* Midt-tyske mesterskap: 1905, 1926, 1929, 1930, 1931, 1933
* Midt-tysk cup: 1928, 1933
* Gauliga Sachsen-mesterskap: 1934, 1939, 1940, 1941, 1943, 1944

## Kjente tidligere spillere
* Helmut Schön
* Richard Hofmann
* Willibald Kreß

## Referanser


## Se også
* Dynamo Dresden

## Litteratur
* Klaus Querengässer: *100 Jahre Fußball in Dresden* (2002). ISBN 389784026X

## Eksterne lenker
* Fotballavdelingens offisielle side
FK Vojvodina

**Fudbalski klub Vojvodina** (serbisk alfabet: ФК Војводина) er en serbisk fotballklubb fra Novi Sad i Vojvodina. Den spiller i den serbiske Superligaen, hvilket er det øverste nivået i serbisk seriefotball. 

Klubben, grunnlagt i 1914, er den eldste klubben i den serbiske Superligaen. De spiller sine hjemmekamper på Karađorđe stadion.

## Sesonger

## Referanser


## Eksterne lenker
*
Altrincham FC

**Altrincham Football Club** er en engelsk fotballklubb fra Altrincham i Stor-Manchester. Klubben spiller per 2024/25-sesongen i Conference National, det øverste nivået i Football Conference. 

Hjemmekampene spilles på Moss Lane og kallenavnet på klubben er *Robins*. 

Altrincham ble grunnlagt i 1903. Klubben var en av de grunnleggende klubbene av Alliance Premier League (som i dag er Conference) i begynnelsen av 1979/1980-sesongen. De vant denne ligaen de to første sesongene, men klarte likevel ikke å kvalifisere seg til Football League på grunn av datidens avstemningssystem. 

Først i 1987 ble vinnerlaget automatisk promotert til Football League. Da hadde dessverre Altrincham FC tapt seg og rykket i 1997 ned til Northern Premier League. De vant Northern PL to år senere og rykket opp, bare for å rykke direkte ned igjen påfølgende sesong.

## Referanser


## Eksterne lenker
*
Nukuʻalofa

**Nukualofa**, tongansk **Nukuʻalofa**, er hovedstaden i Tonga og landets største by. Byen ligger på nordkysten av øya Tongatapu. Hovedstadsområdet Nukualofa dekker et område på 34,82 km² og hadde ved folketellingen i 2011  innbyggere.

## Etymologi
Navnet Nukualofa betyr «kjærlighetens bolig» eller «kjærlig hjem».

## Historie
Byen vokste fram fra to landsbyer, Kolomotuʻa og Kolofoʻou. Den eldste av disse er Kolomotu'a, som på 1800-tallet var tilholdssted for ledende høvdinger i det vestlige Tongatapu. Kolomotuʻa ble i 1829 gjort til hovedkvarter av metodistmisjonærer. Misjonærene etablerte skole på stedet. George Tupou I, som ble konge i 1845, valgte Kolomotuʻa til sin hovedstad. Stedet fikk betydning som makt- og administrasjonssentrum. Havnen ble utbygd og handelen økte.

Kongepalasset ble reist 1865–1867. Et kongelig gravkammer ble bygget etter kong George Tupou Is død i 1893.

I 1936 hadde Nukualofa  innbyggere. Nye områder langs sjøkanten til Touliki i øst og Sopu i vest ble bebygget og byen spredte seg sørover innover i landet til den nådde lagunen Fanga Kakau. Senere er Tofoa og det attraktive boligområdet Maʻufanga innlemmet i hovedstadsområdet. Etter at syklonen Isaac ødela boligområder i 1982, ble det sumppregede området Popua åpnet for bebyggelse. 

I 2006 ble store deler av forretningssentrum i Nukualofa, samt offentlige bygninger, ødelagt i opptøyer, der seks mennesker døde.  
Et gjenoppbyggingsprogram der nye bygninger ble reist og infrastruktur oppgradert fulgte. Gjenoppbyggingen var ferdig i mars 2012.

## Samfunn

Nukualofa har en dypvannshavn beskyttet av rev og er Tongas viktigste havneby. Byens viktigste eksportvarer er bananer, kopra, vanilje og squash. I tillegg produseres det håndverksprodukter, hovedsakelig til salg på markedet. Nukualofa er det viktigste markedet for fisk i Tonga og havnen benyttes av en fiskeriflåte som fanger tunfisk og snappere. Staten har etablert et industriområde for å fremme småindustri.

Teufaiva Sport Stadium ligger i Nukualofa.

Hovedstaden betjenes av Fuaʻamotu internasjonale lufthavn, beliggende 24 km sørøst for hovedstaden.

## Referanser
Temazcal

**Temazcal** er en form for badstu som blir praktisert i Mexico og store deler av Sentral-Amerika. Temazcal er nahuatl og betyr «vanndampens hus» (*temaz* = «vanndamp», *calli* = «hus»). Dette er fordi man utfører dampbad i små leirhus (eller huler), som kalles for «torritos». Før dampbadet serveres det en spesiell type te. Det hele foregår i et rituale med mange innslag som har til hensikt å rense kroppen både fysisk og mentalt. Prosessen ledes av en *temazcalero*.

## Temazcalero
**Temazcalero** er en person som leder en igjennom prosessen i en Temazcal. Temazcalero er et gammelt yrke som har vært praktisert blant urfolk i Mexico i mange århundrer.
Hans Jørgen Sandnes

**Hans Jørgen Sandnes** (født 19. juni 1979) er en norsk illustratør, animatør og tegneserieskaper. 

Sandnes har laget ni animasjonsfilmene i serien *[[Eventyrskogen]]*, som er basert på Alf Prøysens barneviser, for NRK Fjernsynet. Han har også skrevet og illustrert barnebøker og holder tegne- og animasjonskurs for barn.  

Til *[[Østlands-Posten]]s* magasin *BØK* tegnet Sandnes og kollegaen Ingebjørg Faugstad Mæland barnesidene om Crenate. Siden 2013 har han illustrert Jørn Lier Horsts barnebokserie om *[[Detektivbyrå nr. 2]]*. 

Han har også illustrert nye utgaver av Anne-Cath. Vestlys barnebøker *Åtte små, to store og en lastebil, Mormor og de åtte ungene i skogen* og *Marte og mormor og mormor og Morten* samt ny utgave av Alf Prøysens *Sirkus Mikkelikski*. 

Sammen med forfatter Maja Lunde har han laget barnebøkene *Den helt sanne historien om hvordan det aller beste ble til* og *Navnebringeren* for Aschehoug. 

Han var regissør for tegnefilmen *Geitekillingen som kunne telle til ti*, og hadde også utviklet alle figurene i filmen. Filmen ble vist av NRK Barne-Tv første gang 25. desember 2015. Også denne filmen var basert på en fortelling av Alf Prøysen. 

For tegneserien *Krypto – Ned i Dypet* ble han nominert til Kulturdepartementets debutantpris for barne- og ungdomslitteratur utgitt i 2020. Boken er første bind i serien Krypto, utgitt av Gyldendal. 

## Se også
* *[[Eventyrskogen]]*

## Referanser


## Eksterne lenker

* Intervju med Sven Erik og hans Jørgen Sandnes i Vestfold Blad 2010
* Intervju 2011 om ''Barnas By''
* Tegneforestilling med Hans Jørgen Sandnes 2010
Ein kleines bisschen Horrorschau

***Ein kleines bisschen Horrorschau*** er det sjette albumet av Die Toten Hosen, utgitt i 1988. 

Albumet er et konseptalbum basert på boken og filmen *[[A Clockwork Orange]]* av Anthony Burgess, (og filmen av Stanley Kubrick). Idéen om å lage dette albumet ble til under en fremføring av *A Clockwork Orange* i teateret i Bonn hvor bandet fungerte som reserver og som supportband. Omtrent halvparten av sangtekstene er basert på stykket.

## Sporliste
# «Hier Kommt Alex» (Meurer/Frege) – 3:53
# «1000 gute Gründe» (Breitkopf/Frege) – 3:33
# «Ein Schritt zuviel» (von Holst/Frege) – 2:22
# «Keine Ahnung» (Frege/Frege) – 2:08
# «Die Farbe Grau» (Frege/Frege) – 3:52
# «180 Grad» (Meurer/Frege) – 4:33
# «Mehr davon» (von Holst/Frege) – 5:10
# «Zahltag» (Breitkopf/Frege) – 2:42
# «35 Jahre» (Rohde/Frege, von Holst) – 2:15
# «Musterbeispiel» (Frege/von Holst) – 3:55
# «Testbild»  (Frege/Frege) – 3:17
# «Bye, bye Alex» (Rohde/Frege) – 2:58

## Eksterne lenker
Kerstin Knabe

**Kerstin Knabe** (født 7. juli 1959) er en tidligere tysk friidrettsutøver, som konkurrerte for Øst-Tyskland. Under OL i 1980 i Moskva debuterte hun i olympisk sammenheng, med en fjerdeplass på 100 meter hekk. Knabe deltok ikke i OL i 1984 i Los Angeles på grunn av at Øst-Tyskland boikottet lekene. Under EM i 1982 tok hun bronsemedalje på 100 meter hekk, året etter kom hun på andreplass i samme øvelse under VM i Helsingfors.

## Referanser


## Eksterne lenker
*
One-X

***One-X*** er det andre musikkalbumet til gruppen Three Days Grace, og ble gitt 13. juni 2006

Singelen «Animal I Have Become» fra albumet ble gitt ut 31. mars. Albumet solgte 78&nbsp;000 kopier første uken. Albumet har 12 spor, men i USA har albumet også et bonusspor, kalt «Running Away».

## Sporliste
# «It's All Over»
# «Pain»
# «Animal I Have Become»
# «Never Too Late»
# «On My Own»
# «Riot» 
# «Get Out Alive»
# «Let It Die»
# «Over and Over»
# «Time of Dying»
# «Gone Forever»
# «One-X»

## Kilder

## Eksterne lenker
*
Three Days Grace (album)

***Three Days Grace*** er et musikkalbum av  Three Days Grace, utgitt i 2003. 

Albumet hadde singlene «I Hate Everything About You», «Just Like You» og «Home». I Canada ble også singelen «Wake Up» gitt ut, men uten musikkvideo og bare ment for radiospilling. Albumet kom på topp 10 på USAs albumlister.

## Sporliste
# «Burn»
# «Just Like You»
# «I Hate Everything About You»
# «Home»
# «Scared»
# «Let You Down»  
# «Now Or Never»
# «Born Like This»
# «Drown»
# «Wake Up»
# «Take Me Under»
# «Overrated»

## Eksterne lenker
*
Smørsbroen

**Smørsbroen** er en veibro på Fylkesvei 5348/Markeveien i Bergen. Broen krysser Jon Smørs gate (riksvei 555) og har en spennvidde på 17 meter. Smørsbroen er en hvelvbro i betong, med to kjørefelt, fortau på begge sider og parkeringsplasser på én side. Tidligere gikk også trikken i Bergen over Smørsbroen.

Broen ble åpnet i 1923 og rehabilitert i 1990/91. Den er spesiell fordi den har fasader i to ulike stilarter. Den nordøstlige fasaden er i nygotisk stil, mens den sørvestlige fasaden er i funksjonalistisk stil. Ved rehabiliteringen i 1991 ble broen utsmykket av kunstneren Arne Rygvold. I likhet med gaten under broen er Smørsbroen oppkalt etter ridder og riksråd Jon Svalesson Smør (ca. 1420-83).

Smørsbroen er foreslått vernet i Nasjonal verneplan for veger, bruer og vegrelaterte kulturminner.

I 2020 ble det påtalt at broen står med navnet «Smørs bru» på diverse kart. Ved henvendelse svarte Kartverket at det var Bergen kommune som hadde endret navnet, som ikke kunne tilbakeføres uten melding fra kommunen. Imidlertid er Smørsbroen et fylkeskommunalt anlegg, og dermed har fylket vedtaksmyndighet for navnet. Samtidig står man midt i en omorganisering, der ansvaret for veier overføres fra Statens vegvesen til fylkene. Anbefalt skrivemåte er imidlertid Smørsbroen, enstemmig vedtatt av Stadnamntenesta på Vestlandet og Bergen kommune.

## Se også
*Liste over broer i Norge
*Liste over broer i Norge etter lengde

## Referanser


## Eksterne lenker
* 
* Bergens Tidende: Vil ikke vaske broen (4. oktober 2006)
* Bergens Tidende: – Vi skal rense Smørsbroen (6. oktober 2006)
Stojan Župljanin

**Stojan Župljanin** (serbisk kyrillisk: Стојан Жупљанин; født 28. september 1951) er en tidligere bosnisk-serbisk politikommandant som deltok i Borgerkrigen i Jugoslavia. Han hadde ansvar for konsentrasjonsleirer hvor tusenvis av fanger ble holdt under forferdelige forhold og mange drept.

Han ble 2013 dømt til 22 års fengsel for forbrytelser mot menneskeheten.

Han ble født i en serbisk familie i Maslovare i Kotor Varoš i Bosnia-Hercegovina. Under Bosniakrigen var han politikommandant i de serbiske styrkene i Bosnia og hadde ansvar for konsentrasjonsleirer hvor tusenvis av fanger ble holdt under forferdelige forhold og mange drept. Župljanin blir også anklaget for å ha hatt en sentral rolle i den etniske rensningen av de bosnjakiske og bosnisk-kroatiske folkegruppene i Den autonome regionen Krajina.

14. mars 1999 ble han tiltalt for folkemord, forbrytelser mot menneskeheten og krigsforbrytelser ved Det internasjonale krigsforbrytertribunalet for det tidligere Jugoslavia. I oktober 2005 ble huset hans undersøkt av lokalt politi og EU-styrker, men han ble ikke funnet. Den 11. juni 2008 ble han arrestert i nærheten av Beograd og 21. juni utlevert til krigsforbrytertribunalet i Haag. I 2013 ble han dømt til 22 års fengsel for forbrytelser mot menneskeheten.

## Referanser
Einar-Arne Drivenes

**Einar-Arne Drivenes** (født 1946 på Vestvågøy) er en norsk historiker og professor emeritus ved Institutt for arkeologi, historie, religionsvitenskap og teologi ved UiT Norges arktiske universitet.  

Drivenes har utgitt flere bøker om nyere nordnorsk historie og norsk polarhistorie. Han har realartium fra Alta i 1966 og arbeider som professor ved Universitetet i Tromsø. Han har også arbeidet med rollen religiøse bevegelser har spilt for historisk utvikling i Nord-Norge. Drivenes var (sammen med Harald Dag Jølle) redaktør for trebindsverket Norsk polarhistorie fra 2004, som senere kom i en engelsk ettbindsutgave med navnet *Into the ice : the history of Norway and the polar regions*. 

## Bibliografi
	

* *Fiskarbonde og gruveslusk*. 1985
* *Nordnorsk kulturhistorie* (1994) sammen med Marit Hanne Hauan og Helge A. Wold, tildelt Brageprisen i klassen sakprosa.
* *Norsk polarhistorie*. 2004

## Referanser
Pieter de Villiers

**Pieter De Villiers** (født 3. juli, 1972 i Malmesbury, Sør-Afrika) er en sørafrikansk-født fransk rugby union-spiller som spilte for det franske landslaget og Stade Français i Top 14 i Frankrike. 

I 2003 fikk han en kort utestengelse for bruk av Kokain og Ecstasy.

## Referanser


## Eksterne lenker
* 
* Pieter De Villiers on sporting-heroes.net
* Pieter De Villiers on statistics.scrum.com
* Pieter De Villiers  on lequipe.fr
Venelina Veneva

**Venelina Veneva** (bulgarsk **Венелина Венева**, født 13. juni 1974 i Ruse) er en bulgarsk høydehopper. Allerede som 15-åring i 1990, hoppet hun 1,93 meter innendørs, verdensrekord for 15-åringer. Dette resultatet klarte hun ikke å forbedre utendørs før i 1995 (1,94 meter). I OL i 1996 oppnådde hun en skuffende 30.-plass. To år senere hoppet Veneva 2,03 meter. I 2001 oppnådde hun et hopp på 2,04 meter, det niende høyeste hoppet for en kvinne noen gang. Dette året tok hun bronsemedalje i VM innendørs, i tillegg til en fjerdeplass i VM utendørs.

Veneva testet positivt på testosteron i januar 2007, og ble utestengt i to år, april 2007-april 2009.

## Høydepunkter

## Referanser


## Eksterne lenker
*
Chris DeGarmo

**Christopher Lee DeGarmo** (født 14. juni 1963 i Wenatchee, Washington) er en amerikansk heavy metal gitarist og profesjonell flyger.

## Bakgrunn
DeGarmo er best kjent for sin 17 år (1981–1998) lange fartstid i progressiv metal-bandet Queensrÿche. Han var med å starte det Seattle-baserte bandet, og var ansvarlig for mesteparten av komposisjonen av bandets innfløkte og avanserte musikk. Han skrev også alene 1991-hiten *[[Silent Lucidity]]*, som nådde Topp 10 på Billboard Hot 100 lista, og fikk «Broadcast Music Incorporated» prisen for å ha skrevet den. DeGarmo forlot bandet i 1997 av ukjente årsaker. 

Etter Queensrÿche var han i et kort prosjekt kalt «Spys4Darwin» i 2001 og ga ut EPen «Microfish». Så samarbeidet han med Jerry Cantrell som turnegitarist og var med på studioalbumet Degradation Trip i 2002. I 2003 samarbeidet han atter igjen med Queensrÿche på innspillingen av Queensrÿches album *[[Tribe]]*, men ble ikke med i bandet igjen.

Chris bor nå i Seattle-området med sin kone og barn, og arbeider fulltid som charterflyger.

## Diskografi
### Queensrÿche
* *[[Queensrÿche (album)|Queensrÿche]]* (1983)
* *[[The Warning]]* (1984)
* *[[Rage for Order]]* (1986)
* ** (1988)
* *[[Empire (album)|Empire]]* (1990)
* *[[Promised Land (Queensrÿche-album)|Promised Land]]* (1994)
* *[[Hear in the Now Frontier]]* (1997)
* *[[Tribe]]* (2003)

### Spys4Darwin
* *Microfish* EP (2001)

### Jerry Cantrell
* *Degradation Trip* (2002)

## Eksterne lenker
* 
*
Roelof Wunderink

**Roelof Wunderink** (født 12. desember, 1948 i Eindhoven, Nederland) er en tidligere Formel 1-fører. Han deltok i 6 Formel 1-løp for Ensign Racing. Han debuterte i Spanias Grand Prix 1975 den 27. april 1975. Han deltok i 6 Formel 1-løp, men fikk ingen mesterskapspoeng.

## Resultater
### Fullstendige Formel 1-resultater
(Forklaring) (Resultater i uthevet skrift indikerer **[[pole position]]**, resultater i kursiv indikerer *[[raskeste runde]]*)

## Se også
* Liste over Formel 1-førere
Olga Bryzgina

**Olga Arkadjevna Bryzgina**, russisk Ольга Аркадьевна Брызгина, ukrainsk Ольга Аркадіївна Бризгіна – *Olha Arkadijivna Bryzhina* (født *Olga Vladykina*, 30. juni 1963 i Krasnokamsk, Perm kraj) er en tidligere friidrettsutøver som representerte USSR (til 1991) og senere Ukraina. Hun konkurrerte på 400 meter og 4 x 400 meter stafett, med stor suksess. I løpet av karrieren skaffet hun seg tre OL-gull, samt et OL-sølv. Under OL i 1988 var hun på det sovjetiske stafettlaget som satte ny verdensrekord med tiden 3:15.17 minutter, som fortsatt står (per 2007). Bryzgina ble verdensmester på 400 meter i 1987. Hennes personlige rekord på 48.27 sekunder er det fjerde beste resultatet gjennom alle tider.

## Personlige rekorder
* 200 meter – 22.44 (1985)
* 400 meter – 48.27 (1985)

## Høydepunkter

## Referanser


## Eksterne lenker
*
Martina Hellmann

**Martina Hellmann** (født **Opitz** 1960 i Leipzig i Sachsen) er en tidligere tysk friidrettsutøver som konkurrerte for DDR i diskoskast. I OL i 1988 i Seoul tok hun gullet. I tillegg vant hun VM i 1983 og VM i 1987.

Hellmann begynte å konkurrere i diskos som 16-åring. I 1977 satte hun verdensrekord for 16-åringer med et kast på 55,00 meter. Tidlig i karrieren var Hellmann sterkt plaget av sykdom og skader, derfor var VM-gullet i 1983 for mange en stor overraskelse. I 1984 var hun forhindret fra å delta i OL på grunn av DDRs boikott av lekene.  

6. september 1988 kastet hun diskosen 78,14 meter, lengre enn noen både før og etter. Kastet ble oppnådd i en uoffisiell konkurranse under en østtysk treningssamling i Kienbaum, derfor ble kastet ikke godkjent som ny verdensrekord. Hennes personlige rekord er 72,92 meter, oppnådd i august 1987 i Potsdam. Dette resultatet plasserer Hellmann som nummer ti på listen over verdens lengste diskoskast og sjette beste tysker, bak Gabriele Reinsch, Ilke Wyludda, Diana Gansky-Sachse, Irina Meszynski og Gisela Beyer.

Hun la opp etter OL i 1992, hvor hun ble utslått i kvalifiseringen.  

## Karriere
* VM i 1983: 1.-plass (68.94)
* EM i 1986: 3.-plass (68.26)
* VM i 1987: 1.-plass (71.62)
* OL i 1988: 1.-plass (72.30)
* EM i 1990: 3.-plass (66.66)

## Referanser

## Eksterne lenker
*
Reine Wisell

**Reine Tore Leif Wisell** (1941 – 2022) var en Formel 1-fører fra Sverige. Han deltok i 23 Formel 1-løp. Han debuterte i USAs Grand Prix 1970. Han fikk en pallplass, og fikk totalt 13 poeng. Han deltok også i flere Formel 1-løp som ikke var en del av mesterskapet.

## Resultater
### Fullstendige Formel 1-resultater
(Forklaring) (Resultater i uthevet skrift indikerer **[[pole position]]**, resultater i kursiv indikerer *[[raskeste runde]]*)

## Se også
* Liste over Formel 1-førere

## Referanser
Sigrun Wodars

**Sigrun Wodars** (født 7. november, 1965) er en tysk tidligere friidrettsutøver som representerte Øst-Tyskland fram til 1990 og fra 1991 Tyskland. Som junior konkurrerte hun på 400 meter med stor suksess. Senere gikk hun over til 800 meter, i likhet med lagvenninnen  Christine Wachtel, som også skulle bli hennes sterkeste rival resten av karrieren.

Under EM i 1986 i Stuttgart tok hun sølvmedalje bak sovjetiske Nadezjda Olizarenko.

Året etter, ble hun slått av Wachtel i VM innendørs, men revansjerte tapet i VM utendørs i Roma senere samme år. Wodars som vinner og Wachtel som nummer to, gjentok seg under OL i 1988 i Seoul.

Wodars vant også EM i 1990 i Split, hennes siste tittel. 
Hun tok ut skilsmisse, og konkurrerte under navnet **Sigrun Grau** i VM i 1991 og OL i 1992, men uten å ta seg videre fra innledende runder. Hun la opp som aktiv utøver etter OL i 1992.
## Referanser


## Eksterne lenker
*
Amazing Adventures

***Amazing Adventures*** er navnet på flere tegneserieantologibokserier, som, bortsett fra én, er utgitt av Marvel Comics.

Den tidligeste Marvel-serien med det navnet introduserte selskapets første superhelt i de sene 1950-årene til tidlige 1960-årene. Perioden ble av fans og historikere kalt tegneserienes sølvalder (Silver Age of Comic Books). Den samme serien omfatter den første tegneserieboka av merket "Marvel Comics".

## Ziff-Davis
Den første serien med tittelen *Amazing Adventures* var en science fiction-antology fra 1950-årene produsert av Ziff-Davis og hadde malte forsider. Den ble utgitt i seks utgaver, fra ca. 1950, med de to første utgavene uten datering. Etterfølgende utgaver var datert juni, august og november 1951, og høsten 1952. Dens tegnere omfatter Murphy Anderson, Bernard Krigstein og Don Perlin, og minst én utgave (#2) hadde forsidemaleri av Alex Schomburg.

## Referanser
Petra Felke

**Petra Felke** (født 1959 i Saalfeld/Saale i Thüringen) er en tidligere tysk friidrettsutøver og olympisk mester fra det tidligere DDR.

Felke trente sammen med Ruth Fuchs, og representerte Motor Jena Sport Club. Etter at Fuchs' karriere gikk mot slutten, tok  Felke over som verdens beste spydkaster.

9. september 1988 ble hun den første kvinne til å kaste spydet 80 meter, med et kast på nøyaktig 80,00 meter.

Hennes første verdensrekord ble satt 4. juni 1985 i Schwerin da hun kastet 75,26 meter, et resultat hun forbedret samme dag til 75,40 meter. Den neste verdensrekorden satte hun 29. juli 1987 i Leipzig med et kast på 78,90 meter.

Under OL i 1988 i Seoul vant hun gullmedalje foran Fatima Whitbread, mens bronsemedaljen gikk til landsmannen Beate Koch.
## OL-medaljer
*  1988  Seoul - **Gull** i friidrett, spydkast damer  Øst-Tyskland

## Referanser


## Eksterne lenker
*
Dalmatisk

Dalmatisk er et utdødd romansk språk, som ble talt langs kysten av Dalmatia, fra Rijeka (Fiume) i det nåværende Kroatia i nord til Bar (Antivari) i Montenegro i sør.

Språket er lite dokumentert, og forholdet til den romanske språkfamilien og mellom de dalmatiske dialektene er uklart. Skriftlige kilder fra Dubrovnik (Ragusa) på 1300-tallet viser stor påvirkning fra venetiansk og kroatisk, men det er usikkert om de særtrekkene som opptrer i disse tekstene er å forstå som det dalmatiske språket.

Dalmatisk skal ha vært brukt i Dubrovnik så sent som på 1500-tallet.

Den siste som med sikkerhet behersket dalmatisk, var Tuone Udaina (1823–1898) på Krk (Veglia). Den italienske lingvisten Matteo Bartoli samlet inn tusenvis av ord fra Udaina før han døde, og utgav tobindsstudien *Das Dalmatische* i 1906.

## Referanser


## Litteratur
* Bartoli, Matteo (1906). *Das Dalmatische: Altromanische Sprachreste von Veglia bis Ragusa und ihre Stellung in der Apennino-balkanischen Romania*. Kaiserliche Akademie der Wissenschaften.
* Fisher, John (1975). *Lexical Affiliations of Vegliote*. Rutherford: Fairleigh Dickinson University Press. .
* Hadlich, Roger L. (1965). *The phonological history of Vegliote*, Chapel Hill, University of North Carolina Press.
* Ive, Antonio (1886). *[https://archive.org/details/iveanticodialettodiveglia L' Antico dialetto di Veglia]*. Archivio glottologico italiano, 9, 115–187.
* Maiden, Martin. “Dalmatian”, i *The Oxford Guide to the Romance Languages*, red. Adam Ledgeway & Martin Maiden. Oxford: Oxford University Press, 2016, s. 126–138.
* Price, Glanville. (2000). *Encyclopedia of the Languages of Europe*. Oxford, UK: Blackwell Publishers. .
Sum

**Sum** er innen aritmetikken resultatet av en addisjon. 

## Resultatet av en addisjon
Summen av en addisjon kan skrives slik:
:1 + 2 = 3
Tallene 1 og 2 kalles *ledd*, mens tallet 3 er *summen* av tallene 1 og 2.

## Summetegnet Sigma
Dersom mange tall skal summeres kan summen skrives ved hjelp av summetegnet Σ; den store bokstaven sigma i det greske alfabetet. 

I stedet for å skrive den lange summen 1+2+3+4+5+6+7+8+9+10+11+12+13+14+15+16+17+18+19+20 kan man bruke summetegnet og skrive:
:\sum_{k=1}^{20} k.
Dette leses: Summen av k, der k går fra en til tjue.

Summen av tallene 1,2,3,...,100 kan skrives slik: 
:\sum_{k=1}^{100} k  
(Summen av k, der k går fra en til hundre)

## Se også
*subtraksjon
*multiplikasjon
*divisjon
Økernveien (Oslo)

:::*Se [[Økernveien|pekerside]] for flere forekomster av Økernveien.*

**Økernveien** (5A–257, 4–256) er en vei i Oslo. Den strekker seg fra Tøyen til Linderud, og er sør for Refstadveien en hovedvei i Oslo øst. 

På denne strekningen går veien gjennom eller ved siden av strøkene Tøyen, Lille Tøyen og Hasle før den møter Ring 3 og riksvei 163 ved Økernkrysset der den ender i rundkjøringen mot Lørenveien. På grunn av ombygningen av Økernkrysset har veien videre forbi Økern blitt fjernet, men den fortsetter videre nordover fra Lagerkroken til Refstadveien. Her blir veien nedskalert noe før den fortsetter nordøstover til den treffer Øvre Lunden, nær Trondheimsveien ved Linderud, hvor veien slutter.

Den manglende traséen ved Økern er erstattet av en omkjøring via en vei uten navn samt Økern torgvei og Lagerkroken.

Økernveien er trafikkert vei uten noe gatepreg, og mesteparten av strekningen innenfor Ring 3 er dekket av gjerder på sidene for å hindre støy mot nabobebyggelsen. Den er likevel langt fra noen motorvei, veien er på kun 2 felt og har 50-sone. Ved Tøyen stasjon passerer veien under Gjøvikbanen, med en fri høyde på 3,2 m. Fra Økernkrysset til Linderud har veien 40-sone.

## Bygninger og institusjoner
* #147 - Tidligere husmannsplassen Økernstuen til Økern gård, fradelt i 1787. Plassen fikk navnet Nordal i 1848. Bruk som landsted av statsminister Johan Sverdrup fra 1878, mye for å kunne velges som stortingsrepresentant fra Østre Aker. Er siden revet.
* #150 - Økernly som ble utskilt fra Økern gård i 1888, har siden fått adressen Nordalveien 56.
* #151 - Økernhjemmet, tidligere den flotte gården Økern med toetasjes 1700-talls våningshus. Bygget brant i 1931. Gården ble overtatt av Oslo kommune i 1938 og ble siden stort sett revet.
* #213 - Økernlund, med bevart våningshus fra Økern gård
* #277 - Tidligere husmannsplassen Økernbråten, også kalt Simensbråten, eller bare Bråten, med våningshus i empirestil fra ca. 1825.
* #247 - Tidligere husmannsplassen Borrebekken

## Litteratur
* 

## Eksterne lenker
*
Diana Gansky

**Diana Gansky** (født 14. desember 1963 i Bergen auf Rügen i Mecklenburg-Vorpommern), er en tidligere østtysk friidrettsutøver. Hun har en olympisk sølvmedalje, og var i store deler av karrieren i den ytterste verdenseliten i diskos. I 1986 tok hun EM gull, (med hennes fødselsnavn Sachse). I 1987 og 1988 tok hun sølvmedalje i henholdsvis VM og OL.

17 år gammel i 1981, vant hun europamesterskapet i diskos for juniorer. 
Nesten uten unntak stod hun i skyggen til Martina Hellmann, som hun kun beseiret under EM i 1986. I lang tid trente hun sammen med Gabriele Reinsch, verdensrekordholder siden juli 1988 da hun kastet 76.80 meter. Ved utgangen av 2004-sesongen er Gansky den eneste som har kastet lengre enn 70 meter i 24 internasjonale stevner.

## Høydepunkter
* 1981, EM i friidrett junior: 1.-plass
* 1986, EM: 1.-plass (59.84 – 68.34 – 67.60 – 67.00 – 70.54 – **71.36**)
* 1987, VM: 2.-plass (66.64 – 67.50 – **70.12** – 68.78 – 65.42 – DQ)
* 1988, OL: 2.-plass (65.58 – 66.14 – DQ – 65.82 – **71.88** – 68.08)
* 2002, EM for veteraner: 1.-plass i klassen for personer over 35 år (42.21 – 41.28 – 40.74 – 41.14 – 42.43 – **44.24**)
Personlig rekord:  74.08 meter fra 20. juni 1987 i Karl-Marx-Stadt (østtysk rekord til 9. juli 1988)
## Referanser


## Eksterne lenker
*
Kelly Gray

**Kelly Gray** (født 1963) er en  amerikansk plateprodusent og musiker, kjent som gitarist i progressiv metal bandet Queensrÿche.

Han spilte i bandet «Myth» med Geoff Tate (Queensrÿche) som ung, og da Queensrÿche trengte ny gitarist da Chris DeGarmo sluttet i 1997, fikk Kelly jobben i 1998. Han produserte bandets 1999 album *[[Q2K]]*, men var i bandet kun frem til 2001. Han produserer også bandets nye album (2008)

Kelly har produsert album for mange artister, Dokken, Candlebox, Bob Rivers, og Second Coming. Kelly er medlem av bandet Slave to the System per 2008 sammen med Scott Rockenfield fra  Queensrÿche. 

## Eksterne lenker
* 
* Slave to the System
Ricardo Zunino

**Ricardo Zunino** (født 13. april 1949 i San Juan) er en tidligere Formel 1-fører fra Argentina. Han deltok fra  til . Han deltok i 11 løp, og 2 løp som ikke var en del av mesterskapet. Han erstattet Niki Lauda fra og med Canadas Grand Prix 1979. Han ble selv erstattet av Hector Rebaque fra og med Frankrikes Grand Prix 1980. Han fikk ingen mesterskapspoeng, men hadde  to syvendeplasser som beste resultat.

## Resultater
### Fullstendige Formel 1-resultater
(Forklaring) (Resultater i uthevet skrift indikerer **[[pole position]]**, resultater i kursiv indikerer *[[raskeste runde]]*)

## Se også
* Liste over Formel 1-førere

## Referanser
Julius Krohn

**Julius Leopold Fredrik Krohn** (født 19. februar 1835 i Vyborg, død 28. august 1888 i Vyborg) var litteraturviter og folklorist, og professor i finsk språk og litteratur ved Helsingfors universitet 1885-88.

Han var far til forfatterinnen Aino Kallas og professor Kaarle Krohn. En annen datter, Helmi Krohn (1871–1967) ble gift med Eemil Nestor Setälä. Helmi Krohn skrev en biografi om sin far; *Isäni Julius Krohn* (1942).

## Dikteren
Julius Krohn opptrådte også som dikter under pseudonymet Suonio, ett finskklingende navn som fantes blant de fennomanske solidaritetskravene: Overklassen skulle ikke bære navn som gjennom språket fremhevet forskjellen til folket. Allerede på 1870-tallet hadde noen foregangsmenn byttet navn, men av større betydning var det at fremstående forfattere og skribenter brukte finske former av sine døpenavn som forfatternavn.

Julius Krohn endret ikke navnet fullstendig. Han begynte sin bane som lyriker i idealistisk ånd i Johan Ludvig Runebergs fotspor: *Runoelmia Suoniolta* (1865). Sammen med August Ahlqvist styrket han diktningens posisjon på 1860-tallet. Krohn ga ut tidsskriftene *Maiden ja merien takaa* (1864–66) og *Suomen Kuvalehti* (1873–80) og forfattet fortellinger om Finlands historia. Krohn var en av pionerene i forskningen på finsk litteratur og folkediktning. Han skapte den historisk-geografiske metoden, og forsøkte i sine analyser av Kalevala å identifisere historiske tema og deres geografiske opprinnelse. En del verkene hans ble først gjort ferdig og ble publisert av sonen Kaarle Krohn. 

Julius Krohn oversatte en mengde litterære verker til finsk.

## Publikasjoner
* *Kertomuksia Suomen historiasta* (4 bd, 1869-78)
* *Suomalaisen virsikirjan historia* (1880)
* *Suomalaisen kirjallisuuden historia* 
** del 1, 1883-85
** del 2, 1900-02
** del 3, *Suomen kirjallisuuden vaiheet*, 1897
* *Kullervon runot* (1882)
* (Sm.m. A.A. Borenius-Lähteenkorva): *Kalevalan esityöt* (3 bd, 1891-95)

## Referanser


## Litteratur
* Juha Pentikäinen: Julius and Kaarle Krohn (1835-1888, resp. 1863-1933) (s. 11-33). Dag Strömbäck (red): *Leading Folklorists of the North*. Universitetsforlaget. Oslo 1971.
* *Finlands historia*, 3 (1996)
Gabriele Reinsch

**Gabriele Reinsch** (født 1963), er en tysk tidligere friidrettsutøver, som representerte Øst-Tyskland i diskoskast.

9. juli 1988, i landskampen mellom Øst-Tyskland og Italia i Neubrandenburg, satte hun verdensrekord i diskos med et kast på 76,80 meter. Rekorden er 2,24 meter lengre enn den tidligere rekorden til Zdenka Šilhavá fra Tsjekkoslovakia. Reinsch' rekord står fortsatt per 10. juni 2025. 6. september 1988 kastet Martina Hellmann både 76,92 meter og 78,14 meter, men det i en uoffisiell konkurranse.

Reinsch begynte å konkurrere som 14-åring, først som høydehopper og kulestøter, og hun fikk andreplass i kulestøt i EM for juniorer i 1981. I 1982 gikk hun over til diskos.

Hun forbedret sin personlige rekord fra 1987 til 1988 med 9,62 meter, fra 67,18 meter til verdensrekorden på 76,80 meter.

## Høydepunkter
* 1981, EM for juniorer: 2.-plass i kulestøt (16,70 – 15,90 – 15,31 – 16,53 – **17,03** – 16,37)
* 1987, Universiaden: 2.-plass i diskoskast (64,12)
* 1988, OL: 7.-plass i diskoskast (**67,26** – 66,50 – 63,30 – 65,88 – 66,40 – DQ)
* 1990, EM: 4.-plass i diskoskast (DQ – 63,46 – 64,30 – DQ – **66,08** – 65,06)

## Se også
* Verdensrekorder i friidrett
## Referanser


## Eksterne lenker
*
Fred Wacker

**Fred Wacker** (født 10. juli 1918 i Chicago, død 16. juni 1998 ) var en amerikansk racerfører. Han deltok i fem Formel 1-løp, men startet bare i tre av dem. Han debuterte i Nederlands Grand Prix 1953. Han fikk ingen poeng. 

Wacker var involvert i en dødsulykke på Watkins Glen Grand Prix i 1952, som endte med at det ble slutt med gatekjøring der. Under andre runde kjørte Wacker ut og inn i en gruppe tilskuere som stod langs banen. Dette førte til at en sju år gammel gutt døde og ti ble skadet.

## Resultater
### Fullstendige Formel 1-resultater
(Forklaring) (Resultater i uthevet skrift indikerer **[[pole position]]**, resultater i kursiv indikerer *[[raskeste runde]]*)

## Se også
* Liste over Formel 1-førere

## Referanser
Richard Dorson

**Richard Mercer Dorson** (født 1916, død 1981) var en amerikansk folklorist, forfatter og professor, han var sjef for Folklore Institute ved Indiana University. Dorson ble fil.dr. i historie ved Harvard i 1942, og kom til å undervise ved Michigan State University i perioden 1943 til 1957.  Dorson underviste frem til sin død 1981 ved universitetet i Indiana.

Dorson har vært omtalt som den amerikanske folkloristikkens far ("father of American folklore") og som en dominerende kraft innenfor folkloristikken.  Folkloristikken stiller ifølge Dorson strenge krav til polemisk innstilling, kildekritikk, feltarbeid og litteraturstudier.  Dorson mente dessuten at ingen fagdisiplin var så misforstått som nettopp folkloristikken.  

Dorson bidro med to begrep i folkloristikken. Den ene brukes helst bare i engelsktalende land; "urban legend", dvs. vandresagn. En urban legend er en troverdig historie som aldri har skjedd.  

Dorson skapte i anledning en debatt med forfatteren James Stevens neologismen fakelore. Dorson avskrev Stevens’ bok om Paul Bunyan som fakelore, dvs. som et syntetisk produkt som gjorde krav på å være autentisk muntlig tradisjon, for å forvirre folk..  Dorson gjorde feltarbeid blant afroamerikanere i Michigan, Upper Peninsula og i visse andre regioner i USA. Han har blant annet også studert japansk folklore.  

## Bibliografi
Dorsons arkiv befinner seg ved Lilly Library of Indiana University. Dorson redigert også flere artikler i serien *Folktales of the World*, som ble publisert i peroiden 1963 til 1979 av University of Chicago Press.  

* 1939: *Davy Crocket, American Comic Legend*
* 1946: *Jonathan Draws the Long Bow*
* 1950: *America Begins*
* 1952: *Bloodstoppers and Bearwalkers*
* 1953: *American Rebels:  Personal narratives of the American Revolution* 
* 1956: *Negro Folktales in Michigan*
* 1958: *Negro Folktales from Pine Bluff, Arkansas, and Calvin, Michigan*
* 1959: *American Folklore*
* 1961: *American Folklore and the Historian*
* 1961: *Folk Legends of Japan*
* 1961: *Folklore Research Around the World: A North American Point of View*
* 1964: *Buying the Wind: Regional Folklore in the United States*
* 1967: *American Negro Folktales*
* 1968: *Peasant Customs and Savage Myths: Selections from the British Folklorists*
* 1969: *British Folklorists: A History*
* 1971: *American Folklore and the Historian*
* 1972: *African Folklore*
* 1972: *Folklore and Folklife: An Introduction*
* 1973: *America in Legend*
* 1973: *Folklore and Traditional History*
* 1974: *Folklore in the Modern World*
* 1976: *Folklore and Fakelore:  Essays toward a Discipline of Folk Studies*
* 1981: *Land of the Millrats*
* 1983: *Handbook of American Folklore*

## Referanser


## Kilder
*
Kasplja

**Kasplja** (russisk og belarusisk: Каспля) er ei elv i Russland og Belarus. Den er ei venstre sideelv til Daugava. Den er 224 kilometer lang, og har et nedbørfelt på . De første 157 kilometrene av elva ligger i Smolensk oblast i Russland, og resten i Vitebsk voblast i Belarus. Den begynner fra Kaspljasjøen, og løper sammen med Daugava i byen Surazj. Byen Demidov ligger også ved Kasplja. Middelvannføringen ved landsbyen Lepino, 13 kilometer fra munningen, er 

I vikingtiden var elva en viktig del av væringenes handelsvei til Konstantinopel, da det her var et dragsted fra Kasplja til en av Dneprs sideelver, som løper sammen med Dnepr nær Gnezdovo.

## Referanser


## Eksterne lenker
*
Dynamic Precision

**Dynamic Precision** var en norsk produsent av audio- og hifiutstyr, opprettet i 1989.

Selskapet ble etablert av Leif Ernstsen i 1989, som på 70- og 80-tallet var ansatt ved Tandbergs Radiofabrikk. Fabrikken lå i Skedsmo, nærmere bestemt Skedsmokorset og Kjeller. Dynamic Precision er kjent for sine passive, nøytrale forsterkere.

Dynamic Precision ble i 2007 kjøpt opp av Electrocompaniet.

## Eksterne lenker
* DP-guiden, en oversikt over Dynamic Precision-produkter.
Zetasletten

**Zetasletten** (av **Zeta**: *innhøstning* eller *korn*) er et bredt slettelandskap nord og sør for hovedstaden Podgorica i Montenegro, omkring elven Moraca. Sletten vider seg ut nedenfor stedet hvor Moraca får tilsig av Zeta og går ned til Shkodërsjøen. Sletten er landets største og ligger ca. 40 meter over havnivået.

Merkelig nok heter slettelandskapet rundt elven Zeta ikke Zetasletten, men Bjelopavlići-sletten. Dette lavlandet er også fruktbart og løper nordvestover som en korridor for jernbanen til Niksic. Bauxitt fra Niksic og vannkraft fra elven Zeta gir basisen for aluminiumsverket *Kombinat Aluminijuma Podgorica*, landets største arbeidsplass.

Zetasletten er senteret for intenst jordbruk og fruktdyrking i Montenegro, og det drives betydelig dyrking av druer for hvit og rød vin ved ko-operativet Plantaže, like sør for hovedstaden. her dyrkes også den unike druetypen Vranac *("Villhest")*.

På Zetasletten ligger også Podgorica lufthavn, og her går jernbane sørover til Bar og hovedveier sørover til Budva og Kotor.
Quantum Leap

***Tidsmaskinen*** (orig. *Quantum Leap*) er en amerikansk science fictionserie som gikk på NBC fra 1989 til 1993. 

Serien handlet om fysikeren Sam Beckett som hoppet frem og tilbake i tiden, og inn i livene til andre mennesker for å rette opp hendelser som hadde gått galt i fortiden. Hovedrollen ble spilt av Scott Bakula. En annen sentral rolle spilles av Dean Stockwell. Serien ble skapt av Donald Bellisario. Det ble produsert 96 episoder.

Serien overlappet en rekke genrer, deriblant science fiction, familiedrama, komedie, samfunnskommentar og nostalgi.

## Handling
Fysiker Dr. Sam Beckett kommer med en hypotese om at i nær fremtid kommer tidsreiser innenfor ens egen levetid å være mulig. Beckett mottar økonomisk støtte fra amerikanske myndigheter, til å bygge et prosjekt som får kallenavnet «Quantum Leap»

Men noen år senere truer myndighetene med å trekke all støtten, ettersom ingen synlige fremskritt er gjort. Sam bestemmer seg for å teste prosjektet på seg selv, i håp om å redde prosjektet før noen rekker å stoppe ham. Han blir derfor kastet tilbake i tid og rom. Han gjenvinner bevisstheten igjen, men sliter med delvise hukommelsestap knyttet til hans egen identitet. Et hologram av hans beste venn Admiral Al Calavicci (spilt av Dean Stockwell) dukker opp, synlig og hørbar bare for Sam, og hjelper til med å forklare Sam at han må rette opp noe som gikk galt i fortiden.

Til dette oppdraget blir Sam hjulpet av en spesiell superdatamaskin kalt Ziggy. Så snart alle problemene i fortiden blir ryddet opp i, burde han kunne hoppe tilbake til hans egen nåtid igjen. Til tross for at han klarer å korrigere fortiden, fortsetter Sam å hoppe tilfeldig rundt til andre områder og tidsrom i løpet av andre halvdel av det 20. århundre. Hver gang er Sam nødt til å rette opp i noe som skal ha gått galt i løpet av historien, og hver gang håper han at hans den neste tidsreisen skal være hans aller siste oppdrag - hjem til nåtiden.

## Skuespillere
* Dr. Samuel Beckett (spilt av Scott Bakula) en fysiker, opprinnelig fra Indiana.
* Albert Calavicci (spilt av Dean Stockwell) admiral i U.S. Navy. Sam's beste venn.
* Ziggy (stemme gitt av Deborah Pratt) en datamaskin som bruker kunstig intelligens for å kontrollere «Project Quantum Leap» og hjelpe Sam gjennom hans mange tidsreiser.
* Dr. Verbena Beeks (spilt av Candy Ann Brown) en psykiater som er en del av Quantum Leap-prosjektet.

## Referanser


## Eksterne lenker
*
Bojana

:*For kvinnenavnet, se [[Bojana (kvinnenavn)]].*

 
**Bojana** er en 41 km lang elv på grensen mellom Montenegro og Albania. 

På sørøstsiden av Shkodërsjøen renner vannet ut i denne korte elven via den albanske byen Shkodër, bøyer sørvestover og skaper et artsrikt, bredt delta- og sumpområde (Ada Bojana) på grensen mellom landene der elven renner ut i Adriaterhavet.

Sammen med Moraca utgjør elvene via Shkodërsjøen et elvesystem på 183 km og det viktigste nedbørsområdet (5.187 km²) og slettelandskapet i Montenegro, hvor mye av landets landbruksproduksjon skjer. Vannføringen her er på om lag 320 m³/s.
Fra albansk side mottar elva sør for Shkodër den venstre sidelelva Drin som har større vannføring enn Bojana selv (ca. 352 m³/s).

Bojana er seilbar i hele løpet, avhengig av størrelsen på fartøyet.

## Referanser


## Eksterne lenker
* 
*  Buna Delta –  In Your Pocket, ESSENTIAL CITY GUIDES
Duklja

**Duklja** eller **Diokletija** (latin; *Doclaea*) er en landsby 3 km fra dagens Podgorica, og var en oldtids- og middelalderby i dagens Montenegro. Den utgjorde et betydelig fyrstedømme i høymiddelalderen (ca. 700-1100). 

**Doclaea** ble grunnlagt av Romerriket etter deres okkupasjon av kystlandet *[[Dalmatia]]* omkring 140 f.Kr, og forble en viktig garnisonsby for romerske styrker. I romertiden hadde Doclaea trolig mellom 3&nbsp;000 og 10&nbsp;000 innbyggere.

## Historie
Fra 600-tallet startet en sørslavisk, etterhvert distinkt serbisk invasjon av slettelandet hvor **Duklja** oppstod som hovedstad i et serbisk fyrstedømme. 

En splittelse i flere lydriker fra 900 hindret ikke fortsatt ekspansjon. På denne tiden var Duklja et lydrike under den serbiske staten Raška, som igjen tidvis var vasall for Bysants. En midlertidig bysantinsk gjenerobring 960-1042 hindret ikke stormannen Jovan Vladimir fra å gripe makten i 990, og etablere en serbisk stat med basis ved kysten ut fra Duklja. 

Den bysantinske perioden endte med total militær seier for Stefan I Vojislav, prins av Duklja. Han grunnla det «montenegrinske» Huset Vojislavljević, og innen 1050 inkluderte det hele kyststrekningen fra Skadar til Split. 

Under kirkesplittelsen i 1054 tilfalt riket vestkirken og pave Gregor VII anerkjente i 1077 denne staten under kong Mihailo I av Duklja. Tiden fra 1050 til 1100 var Duklja-statens høydepunkt, siste delen under Mihailos sønn Konstantin I Bodin. Hans sønner Vukan og Stefan og halvbroren Dobroslav fikk derimot uklar arverett og familiens len ble i praksis delt opp. 

På 1100-tallet falt Dukjla derimot igjen under den voksende serbiske statsdannelsen (Raška), som hadde utgangspunkt i fjellområder mellom Serbia og Montenegro. Serberne allierte seg med den nye stormakten Ungarn, og utnyttet den skavheten som oppstod da Huset Vojislavljević ble dynastisk splittet og lå i strid med Bysants. Fra 1146 tapte Duklja status og var nå kun et fyrstedømme. Stefan Nemanja utslettet den siste resten av Duklja-staten og la den under seg i 1186.

I den serbiske perioden går Duklja reelt under navnet Zeta, som allerede hadde en viss historie som serbiskkontrollert lydrike under Raska på det som i dag er montenegrinsk og serbisk- territorium. 

Ulike serbiske dynastier beholdt lenge kontrollen over innlandet av Montenegro fram til den ottomanske invasjonen av innlandet i 1496.
Raška

**Raška** (serbisk: *Рашка*) var den mest vellykkede serbiske staten i middelalderen. Den bestod fra 1091 til 1217. Navnet kommer trolig fra elven Raška i det sørvestlige Serbia. Staten oppstod i fjellområdene mellom Serbia, Bosnia og Montenegro. På 1100-tallet overvant den og innlemmet den tidligere serbiske fyrstestaten Duklja i sør. Dynastiene som forbindes med Raška, er huset Vlastimirović (fra 800-tallet til 960) og huset Nemanjić (fra 1166 til 1371). 

## Historie
Keiser Konstantin VII ''Porphyrogenitos'' beskriver Raška i sitt verk *De Administrando Imperio* og at det var bosatt av serbere fra begynnelsen av 600-tallet.

Vlastimirović-slekten som ble grunnlagt av knez Vlastimir og var sønnesønns sønnesønn til «den ukjente knezen» som ledet serberne fra Karpatene til Balkan, regjerte i Raška fra dette tidspunkt.

Raška kom senere i kortere perioder til å være en vasallstat til Bysants. Bysants hadde sterk innflytelse over Raška, selv om Raška ofte var en upålitelig alliert og oppfylte helst sine egne ønskemål i sin omgang med sine grannestater. Ikke før Stefan Nemanja, grunnleggeren av Nemanjić-slekten (den sterkeste serbiske kongeætten i middelalderen), skapte sitt serbiske rike med Raška i midten, kunne Raška gjøre seg fritt fra bysantinsk innflytelse.

Navnet Raška levde lenge videre som et synonym for Serbia i Vest-Europa fra 1500-tallet frem til tidlig på 1800-tallet, selv om den angliserte formen *Servia* også ble benyttet. Navnet Raška benyttes også for mer nordliggende områder befolket av serbere i Serbia, for eksempel Vojvodina og Šumadija.

## Referanser
Heini Walter

**Heini Walter** (født 28. juli 1927, død 12. mai 2009) var en racerfører fra Sveits. Han deltok i ett Formel 1-løp, Tysklands Grand Prix 1962. Han fullførte på en 14.-plass, så han fikk ingen poeng. Han deltok også i noen Formel 1-løp som ikke var del av verdensmesterskapet.

## Resultater
### Fullstendige Formel 1-resultater
(Forklaring) (Resultater i uthevet skrift indikerer **[[pole position]]**, resultater i kursiv indikerer *[[raskeste runde]]*)

## Se også
* Liste over Formel 1-førere

## Referanser

## Eksterne lenker
*
Jan Harold Brunvand

**Jan Harold Brunvand** (født i Cadillac, Michigan 23. mars 1933), er en amerikansk folklorist og professor i engelsk litteratur ved University of Utah. Han ble pensjonist i 1996.

Brunvand har særlig bidratt til å etablere begrepet urban legend som genrebetegnelse. Termen er også i Norge brukt synonymt til vandresagn og moderne sagn. Brunvand var blant dem som bidro til å flytte det folkloristiske fokus fra det førindustrielle samfunnet og over på moderne, storbysamfunnets uttrykksformer. Hans populariserte utgave av urban legends; *The Vanishing Hitchhiker* (1981) ble en internasjonal bestselger. Utgaven har inspirert forskere i flere land til å samle og publisere tilsvarende historier.
 
## Bibliografí
* *The Study of American Folklore*. 1968.
* *The Vanishing Hitchhiker. American Urban Legends and Their Meanings*. W.W. Norton & Company. New York 1981.
* *The Choking Doberman and Other «New» Urban Legends*. W.W. Norton & Company. New York 1984.
* *The Mexican Pet: More 'New' Urban Legends and Some Old Favourites*. W.W. Norton & Company. New York 1986.
* *Curses! Broiled Again!: The Hottest Urban Legends Going*. W.W. Norton & Company. New York 1989.
* *The Baby Train and Other Lusty Urban Legends*. W.W. Norton & Company. New York 1993.
* *Too Good to Be True: The Colossal Book of Urban Legends*. W.W. Norton & Company. New York 1999.
* *The Truth Never Stands in the Way of a Good Story*. University of Illinois Press. Illinois 2000.
* *Encyclopedia of Urban Legends*. ABC-CLIO (2001)
* *Casa Frumoasa: The House Beautiful in Rural Romania*. Columbia University Press. Columbia 2003.
* *Be Afraid, Be Very Afraid: The Book of Scary Urban Legends*. W.W. Norton & Company. New York 2004.

## Referanser

## Eksterne lenker
*